stanford-oval/wikipedia huggingface dataset:
Miinanraivaaja DR-5
Valmistus

ST-481 tilattiin 718 hinaajan hankinnassa J. K. Welding Companyltä Brooklynistä New Yorkista ja valmistui 1944.
Alustyyppi oli 150 tonnin uppoamainen, 21 metriä pitkä, 6,2 metriä leveä ja syväys 2,6 metriä. Koneena oli 400 hevosvoiman Atlas Imperial -diesel suoralla kytkimellä. Alustyypin erikoisuus oli se, ettei siinä ollut alennusvaihteita eikä edes peruutusta, vaan peruutusta varten kone piti sammuttaa ja käynnistää uudelleen päinvastaiseen suuntaan.
Palvelus

Kansanhuoltoministeriö osti 12. kesäkuuta 1946 Yhdysvaltain asevoimien selvittelyelimeltä kahdeksantoista ST-luokan hinaajaa sodanjälkeiseen miinanraivaukseen. Suomen merivoimat vuokrasi 25. syyskuuta 1946 aluksen, joka  liitettiin 1947 raivauslaivastoon. Raivauksen päätyttyä alus palautettiin 5. lokakuuta 1948 ja myytiin Helsingin satamalaitokselle, joka nimesi senNalleksi. Nimi muutettiin vuonna 1958 Merikariksi.
Alus upposi 1963 Helsingin satamassa törmättyään proomuun. Onnettomuudessa ei menetetty henkiä. Nosto pohjasta kesti noin viikon ja alus korjattiin Hietalahden telakalla. Alus myytiin 1974 romutettavaksi.
Messier 82

| Messier 82 |
| --- | --- |
 M82
Historia
Löytäjä:  Johann Elert Bode
Löytöpäivä:  31. joulukuuta 1774
Muut nimet:  NGC 3034
Ominaisuudet
Tyyppi:  Epäsäännöllinen galaksi
Etäisyys:  12 miljoonaa valovuotta
Koko:  11×5′
Ikä:  100 miljoonaa vuotta
Havaitseminen
Tähdistö:  Iso karhu
Rektaskensio:  09h 55m 52.2s
Deklinaatio:  69° 40′ 47″
Suhteellinen kirkkaus:  9,3 m
Messier 82 on epäsäännöllinen galaksi Ison karhun tähdistössä. Johann Elert Bode havaitsi galaksin 31. joulukuuta vuonna 1774. Pierre Méchain löysi saman galaksin viisi vuotta myöhemmin tietämättä siitä, että Bode oli jo löytänyt sen. Tästä huolimatta Méchain ilmoitti galaksista Charles Messierille, joka lisäsi kohteen ns. Messierin luetteloon.
Messier 82:n etäisyys Maasta on noin 12 miljoonaa valovuotta. Messier 82 sijaitsee hieman yli puoli astetta pohjoiseen Messier 81:stä ja on  lähes samalla etäisyydellä Maasta. Messier 82 on hieman pienempi kuin Messier 81. Sitä kutsutaan epäsäännöllisen muotonsa vuoksi myös nimellä ”Sikarigalaksi”.
Vuoden 1993 keväällä galaksissa havaittiin supernova, joka oli mahdollista havaita harrastelijavälineillä. Myös tammikuussa 2014 havaittiin harrastelijavälineillä havaittavissa oleva supernova.
Aiheesta muualla

Kuvia tai muita tiedostoja aiheesta Messier 82 Wikimedia Commonsissa
Frommert, Hartmut & Kronberg, Christine: Messier 81 – Spiral Galaxy M81 (NGC 3031), type Sb, in Ursa Major The Messier Catalog – SEDS.  2.9.2007. Viitattu 18.10.2020. (englanniksi)
Frommert, Hartmut & Kronberg, Christine: M81 and M82 The Messier Catalog – SEDS.  20.7.1999. Arkistoitu 18.10.2020. Viitattu 18.10.2020. (englanniksi)
| --- | --- |
Tähdet:  ε UMa, α UMa, η UMa, Mizar, β UMa, γ UMa, ψ UMa, μ UMa, ι UMa, θ UMa, δ UMa, ο UMa, λ UMa, ν UMa, κ UMa, 23 UMa, χ UMa, υ UMa, ξ UMa A, ζ UMa B, Alcor, ξ UMa B, 15 UMa, 26 UMa, 24 UMa, φ UMa, π2 UMa, 83 UMa, ω UMa, τ UMa, τ UMa, ρ UMa, 55 UMa, σ2 UMa, 18 UMa, 36 UMa, 78 UMa, 56 UMa, 46 UMa, 47 UMa, 49 UMa, 15 LMi, 44 Lyn, 38 UMa, 44 UMa, σ1 UMa, 27 UMa, 37 UMa, 16 UMa, 67 UMa, 31 UMa, 17 UMa, 57 UMa, 61 UMa, 55 Cam, 74 UMa, 41 Lyn, 82 UMa, 2 UMa, T UMa, 70 UMa, 59 UMa, 6 UMa, 42 UMa, 81 UMa, π1 UMa, 43 UMa, 73 UMa, 84 UMa, 86 UMa, 5 UMa, 57 Cam, 47 LMi, 62 UMa, 32 UMa, 22 UMa, 39 UMa, 71 UMa, 66 UMa, 58 UMa, 51 UMa, 76 UMa, 75 UMa, 60 UMa, 37 Lyn, U UMa, 1 CVn, 35 UMa, 41 UMa, 68 UMa, Groombridge 1830, 56 Cam, 28 UMa, 65 UMa, 14 LMi, 65 UMa, 72 UMa, 40 UMa, Lalande 21185, W UMa, Winnecke 4, SZ UMa, R UMa, CF UMa, WX UMa
Eksoplaneetat:  47 UMa b, 47 UMa c
Messierin luettelo
Mikko Vaismaa

Mikko Vaismaa Lempäälässä vuonna 2010.
Mikko Vaismaa (s. 17. huhtikuuta 1971 Kurikka) on jyväskyläläinen stand up -koomikko. . Vuonna 2007 Vaismaa valittiin vuoden stand up -tulokkaaksi. Mikko on mukana Nelosen Stand Up -tv-ohjelman jokaisella kaudella ja esiintyy stand up -klubeilla säännöllisesti. Hänen soolonsa "Omaa aikaa" sai ensi-iltansa 2023.
Stand upin lisäksi Vaismaa esiintyy Tampereen Komediateatterissa ensi-iltansa 2021 syksyllä saaneessa näytelmässä Levätkää rauhassa, komisario Palmu. Hänen roolinsa on rikospoliisin päällikkö nimeltään Virta.
Vaismaa pelasi lentopalloa SM-sarjatasolla Muuramen Lentopallon joukkueessa.
Aiheesta muualla

Mikko Vaismaan kotisivut
Messier 83

| Messier 83 |
| --- | --- |

Historia
Löytäjä:  Nicolas Louis de Lacaille
Löytöpäivä:  1752
Muut nimet:  M83, NGC 5236
Ominaisuudet
Tyyppi:  SAB(s)c: I-II
Etäisyys:  n. 15×106 valovuotta
Koko:  12.8 × 11.5 kaariminuuttia
Absoluuttinen kirkkaus:  +12.8m
Havaitseminen
Tähdistö:  Vesikäärme
Rektaskensio:  13 h 37 min 0,2 s
Deklinaatio:  -29° 52' 04"
Suhteellinen kirkkaus:  +7.6m
Messier 83 (tunnetaan myös nimillä M83 ja NGC 5236) on sauvaspiraaligalaksi noin 15 miljoonan valovuoden etäisyydellä Vesikäärmeen tähdistössä. Se on yksi lähimmistä ja kirkkaimmista  sauvaspiraaligalakseista taivaalla, se on näkyvissä jopa kiikareilla. M83:ssa on havaittu kuusi supernovaa, SN 1923A, SN 1945B, SN 1950B, SN 1957D, SN 1968L ja SN 1983N. M83:n mukaan on nimetty eräs galaksiryhmä, M83:n galaksiryhmä. Tämä galaksiryhmä sisältää myös Centaurus A:n.
Aiheesta muualla

SEDSin Messier -sivu M83 (englanniksi)
| --- | --- |
Tähdet:  Alphard, γ Hya, ζ Hya, ν Hya, π Hya, ε Hya, ξ Hya, λ Hya, μ Hya, θ Hya, ι Hya, HD 71155, υ1 Hya, δ Hya, β Hya, η Hya, 12 Hya, ρ Hya, 58 Hya, σ Hya, τ2 Hya, τ1 Hya, υ2 Hya, HD 74395, 2 Sex, ο Hya, HD 81799, HD 83953, 26 Hya, 51 Hya, 27 Hya, 9 Hya, U Hya, φ Hya, χ1 Hya, 17 Crt, ψ Hya, l Hya, 6 Hya, ω Hya, κ Hya, 50 Hya, 44 Hya, 54 Hya, 47 Hya, HD 94388, 56 Hya, 23 Hya, 14 Hya, HD 93397, 20 Hya, HD 122430, 24 Hya, 15 Hya, 33 Hya, 2 Hya, 19 Hya, 28 Hya, 1 Hya, 55 Hya, 17 Crt, 59 Hya, χ2 Hya, 3 Hya, 57 Hya, 48 Hya, 60 Hya, φ2 Hya, 17 Hya, 21 Hya, 10 Hya, 37 Hya, 34 Hya, R Hya, 29 Hya, HD 82943, 17 Hya, 25 Hya, HD 72659, HD 74156, φ1 Hya, HD 70573
Eksoplaneetat:  HD 122430 b, HD 82943 b, HD 82943 c, HD 72659 b, HD 74156 b, HD 74156 c, HD 74156 d, HD 70573 b
Messierin luettelo
Megiddon taistelu (1400-luku eaa.)

Megiddon taistelu käytiin 1400-luvulla eaa., mutta tarkasta vuodesta ja päivämäärästä ei ole varmuutta. Taistelussa olivat vastakkain Uuden valtakunnan faarao Thutmosis III:n Egypti ja Kanaaninmaan liittouma, jota johti Kadeshin kuningas. Taistelu on historian ensimmäinen, josta on jäänyt jäljelle suhteellisen luotettavaa aineistoa.
Kanaaninmaan kapina, jota johti Kadeshin kuningas, sai Thutmosis III:n käymään sotaan syyrialais-kanaanilaista liittoumaa vastaan . Egyptologien eniten kannattaman tulkinnan mukaan Megiddon taistelu käytiin 9. toukokuuta 1457 eaa., mutta myös vuodet 1482 eaa. ja 1479 eaa. ovat vaihtoehtoja.
Egyptiläisittäin onnistuneen taistelun ratkaisu oli Thutmosiksen taktiikka. Hän päätti käyttää reittinä Jisreelin tasangolle vaikeakulkuista keskimmäistä tietä, vaikka faaraon kenraalit suosittelivat joko pohjoista tai eteläistä reittiä. Tämä päätös oli Thutmosiksen kannalta hyvä, sillä kahta muuta reittiä vartioi kanaanilaisten jalkaväki, jonka tarkoituksena oli perääntyä ja johdattaa egyptiläiset sotavaunujen luokse. Egyptiläiset yllättivät kuitenkin ja löivät hyökkäävät kanaanilaiset perusteellisesti ja jäljelle jääneet pakenivat Megiddon linnoituskaupunkiin, mistä seurasi Megiddon piiritys.
Piiritystä kesti joidenkin lähteiden mukaan jopa seitsemän kuukautta , mutta toisaalla sanotaan, että piiritettävät käsittivät muutamassa päivässä olevansa voimattomia faaraon joukkojen edessä. Egyptiläiset joukot saivat antautuneilta kanaanilaisilta 340 sotavankia, 2 200 hevosta, 924 sotavaunua, jonkin verran kultaa, 1 929 nautaeläintä, 2 000 vuohta, 20 500 lammasta ja aseistusta.
Megiddon taistelu on ensimmäinen, josta on kirjallista aineistoa. Lisäksi taistelussa käytettiin ensimmäisen kerran historiassa laminoitua jousipyssyä. Kaikki selonteot taistelusta ovat egyptiläislähteistä. Amunin temppelistä, Karnakista, on löytynyt armeijan kirjurin Tjanenin tekemiä hieroglyfeja, joissa käydään taistelu läpi.
Aiheesta muualla

Taistelun egyptiläinen kuvaus englanniksi käännettynä (englanniksi)
Moisionkadun rautatiesilta

Moisionkadun rautatiesilta on Lohjan kaupungissa sijaitseva entinen rautatiesilta. Se valmistui vuonna 1933 osana Lohjan satamarataa. Silta rakennettiin täysin teräksestä hitsausliitoksien avulla, ja se oli ensimmäinen kaltaisensa silta Suomessa. Tätä ennen Moisiolle kulkenut tie kulki rautatien päältä, mutta vaarallinen nousu penkereen päälle päätettiin korvata alikululla. Sillan jänneväli on 12 metriä ja paino 12 tonnia.
Vuonna 2012 liikennöinti satamaradalla päättyi, ja sen kohtalo jäi vaakalaudalle. Myöhemmin radan pohjalle päätettiin rakentaa 4,5 kilometriä pitkä pyöräilyn ja jalankulun väylä, joka tunnetaan myös nimellä Kaaribaana. Sen ensimmäinen osa avattiin vuonna 2021 Pitkäniemestä Lohjan museolle. Toiseen osaan museolta Ventelään kuului myös sillan korjaus kevyen liikenteen sillaksi. Siltaremontti alkoi toukokuussa 2022, ja se asennettiin takaisin paikoilleen kesäkuussa 2022.
Silta irroitettiin kunnostuksen ajaksi toukokuussa 2022. Se kunnostettiin Hyvinkäällä muun muassa hiekkapuhaltaen ja maalaten.
Pitkäjärvi (Kuru, Pyydysmäki)

| Pitkäjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Ylöjärvi
Koordinaatit:  61°57′53″N, 23°41′44″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Keihäsjoen valuma-alue (35.35)
Laskuoja:  oja Pyydysjärveen 
Järvinumero:  35.359.1.008
Mittaustietoja
Pinnankorkeus:  187,7 m  
Rantaviiva:  0,755 km  
Pinta-ala:  0,994 ha  
Saaria:  ei saaria 
 fiPitkäjärvi 
Pitkäjärvi  on Pirkanmaalla Ylöjärvellä Pyydysmäen kylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 1,0 hehtaaria ja se on 350 metriä pitkä ja 50 metriä leveä. Järvellä ei ole kartan mukaan saaria. Sen rantaviivan pituus on 750 metriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Keihäsjoen valuma-alueella (35.35), jonka Iso Särkijärven valuma-alueeseen (35.359) se kuuluu. Järven vedenpinnan korkeus on 187,7 metriä mpy.
Michel Mohrt

Michel Mohrt (28. huhtikuuta 1914 – 17. elokuuta 2011) oli ranskalainen kirjailija ja kirjallisuushistorioitsija. Hän täytti Ranskan akatemian 33. paikan vuodesta 1985.
Morlaix'ssa syntyneelle Michel Mohrtille myönnettiin vuonna 1962 Akatemian Grand Prix romaanista La Prison maritime. Hänen myöhempien teostensa joukkoon lukeutuvat La Guerre civile (1986) ja Jessica ou l'amour affranchi (2002).
Mathias Bromé

| Mathias Bromé> Henkilötiedot |
| --- | --- |
Syntynyt: 29. heinäkuuta 1994 (ikä 30) Örby, Ruotsi
Kansalaisuus:   Ruotsi
Jääkiekkoilija
Pelipaikka:  vasen laitahyökkääjä
Maila:  vasen
Pituus:  182 cm
Paino:  83 kg
Seura
Seura:  Luleå HF
Sarja:  SHL
Pelaajaura
Pääsarjaura:  2017–
Aik. seurat:  VIK Västerås HK (Allsv.) Asplöven HC (Allsv.) Mora IK (SHL/Allsv.) Detroit Red Wings (NHL) Grand Rapids Griffins (AHL) HC Davos (NLA) Örebro HK (SHL)
Mathias Bromé (s. 29. heinäkuuta 1994 Örby, Ruotsi) on ruotsalainen jääkiekkoilija, joka pelaa Ruotsin pääsarja SHL-seura Luleå HF:ssä. Hän on pelipaikaltaan vasen laitahyökkääjä.
Ura > Maajoukkueura

Bromé on pelannut Ruotsin A-maajoukkueessa 16 ottelua tehopistein 1+7=8. Hän teki A-maajoukkuedebyyttinsä Channel One Cupissa 15. joulukuuta 2018 Venäjän Moskovan VTB-jääpalatsissa Suomea vastaan. Bromé merkittiin heti Ruotsin ykkösketjun vasempaan laitaan Davidssonin veljesten Marcusin ja Jonathanin viereen. Ensimmäisen A-maajoukkuemaalinsa hän teki Beijer Hockey Gamesissa 6. helmikuuta 2020 Tukholman Globenissa Tšekkiä vastaan. Bromén osuma jäi Ruotsin 1–2-voittoon päättyneen ottelun voittomaaliksi. Hän keräsi myös yhden syöttöpisteen oltuaan kakkossyöttäjänä Fredrik Händemarkin tekemään maaliin. Bromé voitti lopulta koko turnauksen piste- ja syöttöpörssin tehoilla 1+4=5.
Pelityyli

Moran entinen päävalmentaja Jeremy Colliton kuvaili Broméa vuonna 2016 hyväksi luistelijaksi ja kiekonkäsittelijäksi, joka pelaa tekee kovasti töitä molempiin suuntiin.
Muuta

Bromén isoveli David on entinen alempien sarjojen jääkiekkohyökkääjä. Huhtikuussa 2020 Mathias Bromé avautui ruotsalaisen Hockeypuls -podcastin haastattelussa kärsineensä kaudella 2016–2017 Mora IK:ssa pelatessaan syömishäiriöstä ja menettäneensä lyhyessä ajassa painostaan 13 kiloa. Kesäkuussa hän kertoi Ruotsin TV4:n haastattelussa hakeneensa apua Moran puheenjohtaja Helene Kvieleltä, joka työskenteli samalla joukkueen lääkärinä. Bromé kertoi samalla, että hikoiluna ja hengitysvaikeuksina ilmenneitä oireita alkoi tulla uudelleen alkukesän 2020 aikana, jolloin hän otti uudelleen yhteyttä Kvieleen.
Morten Messerschmidt

Morten Messerschmidt vuonna 2013.
Morten Messerschmidt (s. 13. marraskuuta 1980 Frederikssund, Tanska) on tanskalainen Euroopan parlamentin jäsen, joka kuuluu Euroopan konservatiivien ja reformistien ryhmään. Ensimmäisen kerran hän tuli valituksi Euroopan parlamenttiin vuoden 2009 europarlamenttivaaleissa Tanskan kansanpuolueen listalta Tanskan henkilökohtaisesti suurimmalla äänimäärällä ja liittyi Vapaa ja demokraattinen Eurooppa -ryhmään. Hän uusi paikkansa vuoden 2014 europarlamenttivaaleissa, joissa sai ennätysmäärän ääniä Tanskan eurovaalihistoriassa, 465 758. Hän toimi myös Tanskan parlamentin, Folketingetin, jäsenenä vuosina 2005–2009.
Aiheesta muualla

Messerschmidtin esittely Tanskan kansanpuolueen Internet-sivuilla (tanskaksi)
Morten Messerschmidt Euroopan parlamentin jäsenet. Euroopan parlamentti.
Morten Thrane Brünnich

Morten Thrane Brünnich
Morten Thrane Brünnich (30. syyskuuta 1737 Kööpenhamina – 19. syyskuuta 1827 Kööpenhamina) oli tanskalainen eläintieteilijä ja mineralogi.
Brünnichin isä oli kööpenhaminalainen muotokuvamaalari. Morten Brünnich opiskeli itämaisia kieliä ja teologiaa, mutta kiinnostui pian luonnonhistoriasta. Hän luovutti hyönteishavaintonsa Erik Pontoppidanin aloittamalle teokselle Danske Atlas. 1763 hän julkaisi lintukirjan Ornithologia Borealis, jossa hän esittelee lukuisia skandinaavisia lintulajeja, jotkut niistä ensi kertaa. Pohjankiislan englanninkielinen nimi Brünnich's Guillemot on nimetty hänen mukaansa. Hän myös kuvaili tieteelle uusia lintulajeja, muun muassa amerikanjääkuikan, jänkäkurpan ja isokihun. Hyönteisiä ja kaloja Brünnich kuvaili lukuisia.
Brünnich oli kirjeenvaihdossa lukuisien aikansa luonnontieteilijöiden kanssa, kuten Linnén, Pallasin ja Thomas Pennantin. 1764 hän julkaisi teoksen Entomologia., jonka jälkeen hän lähti pitkälle Euroopan kiertueelle. Hän tutki kaloja Välimerellä ja julkaisi teoksen Ichthyologia Massiliensis 1768.
Palattuaan matkaltaan hän otti vastaan luonnonhistorian ja -talouden lehtorin viran Kööpenhaminan yliopistossa. Tänne hän perusti luonnonhistoriallisen museon ja kirjoitti oppikirjan Zoologiae fundamenta.
Brünnichin tyttärenpoika oli mineralogi Morten Thrane Esmark.
Teoksia

Prodromus insectologiæ Siælandicæ. Kööpenhamina 1761.
Die natürliche Historie des Eider-Vogels. Kööpenhamina 1763.
Eder-Fuglens Beskrivelse. Kööpenhamina 1763.
Tillæg til Eder-Fuglens Beskrivelse. Kööpenhamina 1763.
Entomologia. Godiche, Kööpenhamina 1764.
Ornithologia borealis. Kall & Godiche, Kööpenhamina 1764.
Ichthyologia Massiliensis. Roth & Proft, Kööpenhamina, Leipzig 1768.
Appendix to Cronstedt's Mineralogy. London 1772.
Zoologiæ fundamenta praelectionibus academicis accommodata. Pelt, Kööpenhamina 1771/72.
Mineralogie. Simmelkiær & Logan, Kööpenhamina, Pietari 1777-81.
Dyrenes Historie og Dyre-Samlingen ud Universitetes Natur-Theater. Kööpenhamina, 1782.
Literatura Danica scientiarum naturalium. Kööpenhamina, Leipzig 1783.
Catalogus bibliothecæ historiæ naturalis. Kööpenhamina 1793.
Historiske Efterretninger om Norges Biergverker. Kööpenhamina 1819.
Kongsberg Sölvbergwerk i Norge. Kööpenhamina 1826.
Meksikon presidentinvaali 2012

Meksikon yleisvaalit 2012 järjestettiin Meksikossa 1. heinäkuuta 2012. Vaalit voitti PRI:n ehdokas Enrique Peña Nieto.
Aiheesta muualla

Kuvia tai muita tiedostoja aiheesta Meksikon presidentinvaali 2012 Wikimedia Commonsissa
Meksikon pikajuna (albumi)

| Meksikon pikajuna Veikko Ahvenainen |
| --- | --- | --- |

Studioalbumin tiedot
 Julkaistu: 1998
 Formaatti: CD-levy
 Kesto: 69.54
 Levy-yhtiö: Accordia record
Meksikon pikajuna on suomalaisen harmonikansoittajan Veikko Ahvenaisen studioalbumi. Se julkaistiin vuonna 1998.
Kappaleet

Meksikon pikajuna (3:31)
Tico-Tico (3:21)
Guapita (3:50)
Kuiskauksia (3:36)
Pikku syntinen (3:13)
Kesäillan kaiho (3:12)
Mandoliinitango (4:03)
Näkemiin Argentiina (3:30)
Tavallinen tyttö (3:14)
Unskin pubissa (2:58)
Ilta skanssissa (2:39)
Sinulle kuuluu lempeni (3:02)
Syvä kuin meri (2:50)
Riemuliiterin tango (2:49)
Tähtisumua (2:44)
Sulle salaisuuden kertoa mä voisin (2:51)
Rovaniemen markkinoilla (3:20)
Pekan jenkka (2:47)
Pohjolan yö (3:04)
Syysilta erämaassa (3:16)
Paavon parempi polkka (2:45)
Polvijärven polkka (3:15)
Mike Gillis

Mike Gillis
Michael David ”Mike” Gillis (s. 1. joulukuuta 1958 Sudbury, Ontario) on kanadalainen jääkiekkovaikuttaja ja entinen pelaaja. Hän on toiminut vuodesta 2008 NHL-seura Vancouver Canucksin toimitusjohtajana.
Colorado Rockies varasi hyökkääjänä pelanneen Gillisin viidennellä vuorolla NHL:n varaustilaisuuden 1978 ensimmäisellä kierroksella. Hän aloitti NHL:ssä kaudella 1978–1979 ja pelasi Rockiesissa vajaan kolmen kauden ajan, helmikuuhun 1981 asti. Hän siirtyi tuolloin Boston Bruinsiin pelaajakaupassa, jossa Rockies sai vaihdossa Bob Millerin. Hänen viimeiseksi kaudekseen pelaajana jäi kausi 1983–1984. Hän pelasi kuuden NHL-kauden aikana yhteensä 246 runkosarja- ja 27 pudotuspeliottelua. Tehopisteitä hän teki runkosarjassa yhteensä 76, 33 maalia ja 43 syöttöpistettä, ja pudotuspeleissä seitsemän, kaksi maalia ja viisi syöttöpistettä. Paitsi NHL:ssä, hän pelasi ammattilaisurallaan myös AHL:n Philadelphia Firebirdsissä, Baltimore Skipjacksissä ja Hershey Bearsissa sekä CHL:n Fort Worth Texansissa.
Gillis kouluttautui pelaajauransa jälkeen lakimieheksi ja alkoi 1990-luvulla työskennellä jääkiekkoilijoiden pelaaja-agenttina. Hänen tunnetuimpia asiakkaitaan olivat muun muassa Tony Amonte, Pavel Bure, Bobby Holík, Markus Näslund ja Mike Richter. Hän jatkoi pelaaja-agenttina vuoteen 2008 asti, jolloin hänet nimitettiin NHL-seura Vancouver Canucksin toimitusjohtajaksi. Vuonna 2011, Canucksin voitettua ensimmäistä kertaa historiassaan runkosarjavoittajalle annettavan Presidents’ Trophyn, hänet palkittiin NHL General Manager of the Year Awardilla.
Menninkäinen

Menninkäinen on yksinäisillä paikoilla asustava, yleensä ihmisille suopea henkiolento. Nimitystä käytetään myös vastaavista hahmoista saduissa. Menninkäinen on pieni tai hyvin pieni pimeästä pitävä taruolento, joka muistuttaa tonttua, peikkoa ja keijukaista. Menninkäinen on ilmeisesti alun perin tarkoittanut vainajaa ja manalaista. Sana menninkäinen tulee todennäköisesti muinaisgermaanin muistoa tarkoittavasta sanasta. Joskus sanalla tonttu ja menninkäinen on tarkoitettu samaa asiaa mutta nykyään tonttua pidetään ystävällisempänä kuin menninkäistä.
Menninkäiset kerrotaan toisinaan karvaisiksi. Menninkäiset liikkuvat vain öisin, sillä ne eivät välttämättä kestä päivänvaloa. Menninkäisistä on monia erilaisia kuvauksia, mutta usein ne ovat vieraita ja outoja olentoja, joiden motiivit ovat tuntemattomat ihmisille päinvastoin kuin tiettyihin elementteihin liittyvien väkien. Menninkäiset ovat voineet tulla mellastamaan kirkkoon öisin, jolloin niitä on pidetty pikku paholaisina. Nykyajan lastentarinoissa menninkäiset esitetään yleensä herttaisina, ujoina ja mukavina olentoina.
Menninkäiset voivat asua metsänväen tavoin usein metsässä, kaukana ihmisistä. Ne saattavat pälyillä ihmisiä ikkunan tai puunrungon takaa, tai istuskella ryhmänä kivellä ihmistä tuijottaen. Menninkäiset järjestävät mielellään pitoja, joissa syödään, juodaan ja tanssitaan. Menninkäiset pitävät kiiltävistä esineistä.
Mongolia (alue)

Mongolia[lähde? ] on historiallinen alue Keski-Aasiassa. Siihen kuuluvat Mongolia, Sisä-Mongolia ja pienempiä mongolien asuttamia alueita pääasiassa Venäjällä. Alueella on yli 28 miljoonaa asukasta.
Mike Gravel

Mike Gravel
Maurice Robert ”Mike” Gravel (13. toukokuuta 1930 Springfield, Massachusetts – 26. kesäkuuta 2021 Seaside, Kalifornia) oli yhdysvaltalainen poliitikko. Hän kuului demokraattiseen puolueeseen ja istui Yhdysvaltain senaatissa Alaskan edustajana vuosina 1969–1981.
Gravel syntyi kanadanranskalaiseen maahanmuuttajaperheeseen. Hän liittyi Yhdysvaltain maavoimiin vuonna 1951 ja opiskeli taloustiedettä Columbian yliopistossa.
Gravelin nimi tuli tunnetuksi Vietnamin sodan yhteydessä, ja hänellä oli merkittävä osa ”Pentagon-paperien” julkaisussa sodan jälkeen.
Gravel tavoitteli demokraattien esivaalissa ehdokkuutta Yhdysvaltain presidentinvaaleihin 2008. Hän oli ehdokkaana myös vuoden 2020 presidentinvaalien demokraattien esivaalissa, mutta perui ehdokkuuden ja siirtyi kannattamaan Bernie Sandersia.
Gravel kuoli myeloomaan 91-vuotiaana kotonaan kesäkuussa 2021.
Miekkailu kesäolympialaisissa 2016 – naisten säilän joukkuekilpailu

Naisten säilän joukkuekilpailu Rio de Janeiron olympialaisissa käytiin 13. elokuuta OTC Hall 2:ssa. Joukkueita osallistui turnaukseen yhteensä 8. Kultaa voitti Venäjä. Hopealle sijoittui Ukraina ja kolmanneksi Yhdysvallat.
Tulokset

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|   | Välierät sijat 5–8 | Välierät sijat 5–8 |  |  | Ottelu 5. sijasta | Ottelu 5. sijasta |
 

|  |    Meksiko | 23 |   |  |  |  |
|  |    Puola | 45 |   |  |  |  |
|  |   |  |   |  |  |  |

|  |   |   |   |   |    Puola | 41 |
|  |   |   |   |   |    Etelä-Korea | 45 |
|  |   |  |   |  |  |  |
|  |   |  |   |  |  |  |
|  |  |  |  |  | Ottelu 7. sijasta | Ottelu 7. sijasta |
|  |  |  |   |  |  |  |
|  |    Ranska | 40 |   |  |    Meksiko |   45 |
|  |    Etelä-Korea | 45 |   |  |    Ranska |   38 |
Sijoitukset

| Sijoitus | Joukkue | Miekkailijat |
| --- | --- | --- |
| 1 Kultaa |  Venäjä | Sofja Velikaja Jana Jegorjan Jekaterina Djatšenko Julija Gavrilova |
| 2 Hopeaa |  Ukraina | Olha H’arlan Olena Kravatska Alina Komaštšuk Olena Voronina |
| 3 Pronssia |  Yhdysvallat | Monica Aksamit Ibtihaj Muhammad Dagmara Wozniak Mariel Zagunis |
| 4. |  Italia | Ilaria Bianco Rossella Gregorio Loreta Gulotta Irene Vecchi |
| 5. |  Etelä-Korea | Kim Ji-yeon Seo Ji-yeon Yoon Ji-su |
| 6. |  Puola | Malgorzata Kozaczuk Bogna Jóźwiak Marta Puda Aleksandra Socha |
| 7. |  Meksiko | Tania Arrayales Úrsula González Julieta Toledo |
| 8. |  Ranska | Saoussen Boudiaf Cécilia Berder Manon Brunet Charlotte Lembach |
Maurice ”Rocket” Richard Trophy

| Maurice ”Rocket” Richard Trophy |
| --- | --- |
 Maurice ”Rocket” Richard Trophy Hockey Hall of Famessa
Myönnetään:  runkosarjan parhaalle maalintekijälle
Jaettu:  1999–
Viimeisin voittaja:   Auston Matthews
Maurice ”Rocket” Richard Trophy on palkinto, joka annetaan vuosittain NHL:n runkosarjan parhaalle maalintekijälle. Liigan uusimpiin kuuluvaa palkintoa on jaettu kaudesta 1998–1999, jolloin Montreal Canadiens lahjoitti sen NHL:lle.
Palkinto on nimetty Montrealin entisen hyökkääjän Maurice Richardin mukaan. Richard voitti NHL:n maalipörssin viisi kertaa ja oli ensimmäinen pelaaja, joka teki enemmän kuin 50 maalia NHL-kauden aikana.
Palkinnon ensimmäinen voittaja oli Teemu Selänne, joka voitti NHL:n maalintekijätilaston 47 maalillaan kaudella 1998–1999. Kaudella 2003–2004 palkinto jaettiin kolmen pelaajan kesken, kun Jarome Iginla, Ilja Kovaltšuk ja Rick Nash jakoivat tilaston kärkipaikan 41 maalillaan. Aleksandr Ovetškin on voittanut palkinnon ennätykselliset yhdeksän kertaa, Pavel Bure, Jarome Iginla, Sidney Crosby ja Steven Stamkos kahdesti. Ovetškin voitti ensimmäisenä pelaajana samalla kaudella sekä Hart Memorial Trophyn että Maurice ”Rocket” Richard Trophyn. Ovetškin on myös ensimmäinen Maurice ”Rocket” Trophyn neljä kertaa voittanut pelaaja.